Document ID: 32005R1861

KOMISSION ASETUS (EY) N:o 1861/2005,
annettu 15 päivänä marraskuuta 2005,
asetuksen (EY) N:o 1064/2005 muuttamisesta Liettuan interventioelimen hallussa olevan tavallisen vehnän vientiä koskevan pysyvän tarjouskilpailun määrän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksella (EY) N:o 1064/2005 (2) avataan Liettuan interventioelimen hallussa olevan 150 000 vehnätonnin vientiä koskeva pysyvä tarjouskilpailu.
(2)
Vuoden 2005 sadonkorjuun aikaan vallinneiden epäsuotuisien sääolojen vuoksi tavallisen vehnän ennakoitu määrä ei riitä kattamaan Liettuan sisäistä kysyntää. Sen vuoksi Liettua on ilmoittanut komissiolle interventioelimensä aikomuksesta vähentää vientiä varten tarjouskilpailutettavaa määrää, jotta kannustettaisiin uudelleenmyyntiä sisämarkkinoilla. Kyseisen pyynnön, käytettävissä olevien määrien ja markkinatilanteen vuoksi olisi muutettava asetuksella (EY) N:o 1064/2005 avatun pysyvän tarjouskilpailun kohteena olevaa enimmäismäärää.
(3)
Sen vuoksi olisi muutettava asetus (EY) N:o 1064/2005.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1064/2005 2 artikla seuraavasti:
”2 artikla
Tarjouskilpailu koskee kolmansiin maihin vietävää enimmäismäärää, joka on 120 000 tonnia tavallista vehnää, lukuun ottamatta Albaniaa, Bosnia ja Hertsegovinaa, Bulgariaa, entisen Jugoslavian tasavaltaa Makedoniaa, Kroatiaa, Liechtensteinia, Romaniaa, Serbia ja Montenegroa (3) sekä Sveitsiä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä marraskuuta 2005.

Labels: 3
17
18